Thembinkosi Apleni

Thembinkosi Tevin Apleni (wey die insyd 12 May 2023) be South African politician wey serve as permanent delegate insyd de National Council of Provinces from May 2019 till he die insyd May 2023. He be one of six permanent delegates from de Eastern Cape. Apleni be member of Economic Freedom Fighters (EFF) den serve as de party ein provincial treasurer from November 2022 till May 2023. Before dat, he be de party ein provincial secretary from 2015 till 2018 wey he get elected as deputy provincial chairperson.

 Life den career 
Apleni finish ein matric plus soon get diploma insyd paralegal studies. He join de EFF after dem form am den get appointed as de party ein provincial secretary insyd Eastern Cape for 2015. For August 2016, Apleni get elected as one of EFF demma proportional representation councillors insyd Buffalo City. De first few months of Apleni ein councillor term dey marked by de ejection of EFF caucus from council over dress code palava.

Insyd October 2018, Apleni get elected as EFF ein deputy provincial chairperson. He get elected as provincial treasurer of EFF insyd de party ein conference insyd November 2022.

 Parliamentary career 
Insyd 23 May 2019, Apleni turn permanent delegate insyd de National Council of Provinces from Eastern Cape. He be one of nine permanent EFF representatives insyd de legislature. For 24 June, dem give am ein committee assignments.

 Committee assignments 

 Select Committee on Education and Technology, Sports, Arts and Culture
 Select Committee on Health and Social Services
 Select Committee on Transport, Public Service and Administration, Public Works and Infrastructure
 Select Committee on Trade and Industry, Economic Development, Small Business Development, Tourism, Employment and Labour

 Personal life den death 
Apleni marry Nombuyiselo Apleni for thirteen years by de time wey he die. He get two children plus her. Apleni sana get one older daughter from anoda relationship before.

Apleni commit suicide insyd 12 May 2023 insyd ein house insyd Sweet Waters township outside Qonce insyd Eastern Cape. He be 49 years old.

 References 

Category:20th-century births
Category:2023 deaths
Category:Human
Category:South African people
Category:Year of birth missing
Category:Xhosa people
Category:Politicians wey komot de Eastern Cape
Category:People wey komot Buffalo City Metropolitan Municipality
Category:Members of de National Council of Provinces
Category:Economic Freedom Fighters politicians
Category:21st-century South African politicians